Diari Oficial de la Generalitat Valenciana


Sumari del DOGV 9225, del 29-11-2021 (2021/11973)

Informació pública de l'estudi de detall de la unitat urbana formada per les illes M10 i M14 del Pla parcial del sector Molí d'Animeta.
---------------------------------------------------------------------------------------------------------------------------------------

### Dades del document

Número de DOGV
:   9225

Data del DOGV
:   29-11-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/11700


Data del document
:   27-10-2021

Organisme emissor
:   Ajuntament de Quart de Poblet

Tipus de document
:   Anunci

Descriptors 

:   * Quart de Poblet
    * administració local
    * pla d'urbanisme

Informació pública de l'estudi de detall de la unitat urbana formada per les illes M10 i M14 del Pla parcial del sector Molí d'Animeta. [2021/11617]  
L'Alcaldia Presidència, mitjançant la Resolució número 5079, de 26 d'octubre de 2021, ha dictat resolució la següent resolució:  
En relació amb la sol·licitud d'inici d'avaluació ambiental i territorial estratègica de l'estudi de detall de la unitat urbana formada per les illes M10 i M14 del Pla parcial Molí d'Animeta, presentada per Actividades Industriales Quart, SL, i a la vista dels documents presentats a aquest efecte i a la vista dels informes tècnics emesos.  
  
Resultant que, mitjançant una instància presentada el dia 13 de maig de 2021 per la mercantil Actividades Industriales Quart, SL, se sol·licita que s'inicie el procediment d'avaluació ambiental i territorial estratègica per a la tramitació d'un estudi de detall l'àmbit del qual queda definit per les illes M-10 i M.14 del sector Molí d'Animeta.  
Aquesta documentació tècnica queda completada i millorada, amb la nova documentació aportada per l'esmentada mercantil en data 2 de juliol de 2021, segons el registre d'entrada número 11252, aportant els següents documents.  
Document inicial estratègic, estudi d'integració paisatgística i esborrany de l'estudi de detall (plànol de situació, plànol planejament actual i plànol planejament proposat).  
Resultant que, de l'informe tècnic de data 5 de juliol de 2021, es desprén que:  
- La documentació presentada planteja una proposta estudiada, que realitza una anàlisi d'alternatives, i planteja la solució més concorde que millora la proposta volumètrica del planejament vigent, fonamentalment pel que fa a les llums, vistes, assolellament i confort dels habitatges, per la qual cosa s'estima adequada la tramitació.  
- El seu contingut s'ajusta a la documentació establida en la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP).  
- L'òrgan ambiental és l'Ajuntament de Quart de Poblet.  
- El procediment d'avaluació ambiental i territorial estratègica que correspon és el simplificat. En aplicació de l'art. 46.3 de la LOTUP, l'òrgan ambiental determinarà si la tramitació és simplificada o ordinària.  
Es proposa una tramitació simplificada, pels motius exposats en el present informe i en el document tècnic presentat.  
I proposa sotmetre el document presentat, que conté l'esborrany de l'estudi de detall, l'estudi d'integració paisatgística i el document inicial estratègic a consultes de les administracions públiques afectades i públic interessat durant un termini de 30 dies hàbils, tal com estableix l'art. 51 de la LOTUP, per trobar-nos en el supòsit de plans que afecten exclusivament l'ordenació detallada.  
  
Considerant que, la competència per a sotmetre al tràmit d'informació pública i consultes del present esborrany de l'estudi de detall, correspondrà a l'alcaldessa-presidenta, com a òrgan ambiental, conforme amb el que es disposa en l'art. 53 del text refós de la Llei 5/2014, de 25 juliol, d'ordenació del territori, urbanisme i paisatge de Comunitat Valenciana, i art. ,  
  
A la vista de tot això, resolc:  
  
Primer  
Iniciar la tramitació del procediment d'avaluació ambiental i territorial estratègica de l'estudi de detall de la unitat urbana formada per les illes M10 i M14, del Pla parcial del sector Molí d'Animeta, que inclou el document inicial estratègic i l'estudi d'integració paisatgística, i que té per finalitat proposar noves volumetries que s'integren de la forma més harmoniosa possible entre si i en relació amb l'entorn amb dos objectius fonamentals, valorar la presència del gran parc agrícola i dotar del millor confort visual i d'assolellament al major nombre d'habitatges de l'entorn, al mateix temps que s'ajusta de manera detallada l'edificabilitat assignada pel projecte de reparcel·lació.  
  
Segon  
Sotmetre la proposta, segons disposa l'article 53 del Decret legislatiu 1/2021, de 18 de juny, del Consell, d'aprovació del text refós de la Llei 5/2014, de 25 juliol, d'ordenació del territori, urbanisme i paisatge de la Comunitat Valenciana, al tràmit de consultes a les administracions públiques afectades i persones interessades, en els termes assenyalats en la Guia d'avaluació ambiental per òrgan ambiental municipal, de la Direcció General del Medi Natural i Avaluació Ambiental i la Direcció General d'Ordenació del Territori, Urbanisme i Paisatge, per un període de trenta dies hàbils, per tractar-se d'una modificació de planejament que afecta exclusivament l'ordenació detallada, mitjançant anuncis que es publicaran en el DOGV, en un diari no oficial d'àmplia difusió en la localitat, així com en la pàgina web municipal.  
  
  
Tercer  
Posar a la disposició del públic en el Departament d'Urbanisme la documentació indicada, en horari d'atenció al públic (de 09.00 h a 14.00 h), mitjançant cita prèvia que es realitzarà telefònicament en el número 175008858, Departament d'Urbanisme.  
  
Quart de Poblet, 27 d'octubre de 2021.- El secretari general: José Llavata Gascón.